Борота је за сениорску репрезентацију Југославије бранио на четири утакмице. Свој деби је имао 5. октобра 1977. године у Будимпешти на Неп стадиону, на пријатељској утакмици против репрезентације Мађарске. Утакмица је одиграна пред 20.000 гледалаца и резултат је био 4:3 за мађаре. Борота је ушао у 71 минуту игре, уместо Каталинића, код резултата 4:1 за мађаре. Унео је неку сигурност и до краја утакмице Југославија је постигла још два гола, и ублажила пораз.